તારીખ ૧૩.૧૦.૨૦૧૭એ ૧૫:૪૧ કલાકે મંગળ કન્યા રાશિમાં પ્રવેશ કરશે. મંગળ કન્યા રાશિમાં ૨૯.૧૧.૨૦૧૭ સુધી રહેશે. મંગળ ગ્રહ થકી ટૂંકા ગાળાની પરંતુ નિર્ણાયક અસરો મનુષ્ય જીવનમાં અનુભવી શકાય છે. તમે કોઈ એવા મહત્વના નિર્ણયની રાહ જોઈ રહ્યા હોવ કે જે નવેમ્બર કે ઓક્ટોબર મહિનાની આસપાસ લેવાનો હોય તેવા નિર્ણય પર તમારી જન્મરાશિ મુજબ ગ્રહ પરિવર્તનની ચોક્કસ અસરો અનુભવી શકાય છે. અલબત, મંગળનું રાશિ પરિવર્તન તમને નિર્ણયો લેવામાં તથા મહત્વના નિર્ણયોમાં ધીરજ રાખવા માટે ઉત્તમ માર્ગદર્શક બની રહેશે. કન્યા રાશિ પૃથ્વી તત્વની અને દ્વિસ્વભાવ પ્રકૃતિવાળી રાશિ છે, અહી મંગળનું ભ્રમણ મહદઅંશે સુખ શાંતિનો અનુભવ કરાવનારું રહેશે. કન્યા રાશિ મંગળના શત્રુ ગ્રહ, બુધ શાસિત હોઈ આ રાશિમાં મંગળ મધ્યમ ફળદાયી છે. સ્વતંત્ર ભારતની કુંડળીમાં મંગળ પંચમ સ્થાને આવશે, ખેલકૂદ, રમતગમત અને કળા જગત જેવા ક્ષેત્રોમાં મંગળનું આ રાશિ પરિવર્તન બદલાવ આપી શકે છે. ક્રિકેટ જગતમાં હિલચાલ જોવા મળી શકે, દેશની ક્રિકેટ ટીમમાં પ્રગતિની સાથે મોટા બદલાવ પણ આવી શકે.